text: ciclemitjàelspins: d'octubre 2012
  ciclemitjàelspins
  Avui hem anat al metro a conèixer les estacions de Mundet i Valldaura. Ens han rebut amb un cartell lluminós que deia Bon dia escola Els Pins. Allí ens esperàven el Gonzalo i l'Andrés que ens han explicat entre altres coses que està prohibit baixar a la zona de vies i ens ha dit que a vegades cauen coses, com una pilota o un mòbil, i que el que hem de fer és trucar a l'intèrfon, avisar, i les persones encarregades pararan els trens i baixaran a la via a buscar el que hagi caigut.
  També han cridat per megafonia al Cèsar i la Sofia fent un simulacre com si s'haguessin perdut per saber què hem de fer en cas que ens passi a nosaltres i el que hem de fer és trucar a d'intèrfon i anar a buscar al cap d'estació.
  Hem après moltes coses. Mireu les fotos!
  Publicat per Els Pins a 6:32 Cap comentari:
  Etiquetes de comentaris: 3r_2012-13
  El Kim ens visita
  El Kim ens ha visitat per explicar-nos coses de l'hort i veure què necessitem per poder començar a plantar.
  Ens ha explicat que les plantes creixen a partir de les llavors i que al nostre hort podem plantar llavors, planters i bulbs.
  Ens ha dit que el primer que hem de fer és cavar, remenar la terra per airejar-la i després posar-li aliment (compost) i aleshores, una vegada dividides les parcel·les podrem plantar. En aquesta època de l'any podem plantar per exemple enciams, escaroles, pèsols, pastanagues, patates...
  També el pare de l'Aiax ens ha portat una planta de menta i hem pogut plantar unes llavors de menta al jardí del costat de l'hort, vigilarem a veure si creix.
  Publicat per Els Pins a 6:28 Cap comentari:
  Aprenem a jugar a korfbal
  Fa uns dies a l'hora d'educació física vam anar al Pavelló de la Vall d'Hebrón a veure un partit de korfbal, ja que s'estava celebrant el mundial d'aquest esport.
  Vam veure el partit d'Holanda amb Hong Kong i va guanyar Holanda. Vam poder baixar a la pista i els jugadors ens van donar uns bolis de regal i ens van signar autògrafs.
  Dos nois que jugaven a aquest esport ens van ensenyar a tirar a la cistella i també a fer jugades.
  Ens ho vam passar molt bé. Mireu les fotos!
  Publicat per Els Pins a 6:25 Cap comentari:
  Alguns fem de padrins de lectura
  El dia 3 d'octubre alguns nens i nenes de 4t van començar a fer de padrins de lectura als nens i nenes de primer. Cada dilluns i cada divendres fem aquesta activitat per ajudar als nens i nenes més petits a aprendre a llegir. Cada dia els padrins anotem en una llibreta com ho ha fet el nostre fillol, si li costa o si no li costa,… De moment està funcionant molt bé!
  (notícia escrita per l'Helena)
  Publicat per Els Pins a 7:04 Cap comentari:
  Etiquetes de comentaris: 4rt_2012-13
  Ens donen la flauta!!!
  El dimecres 17 d'octubre, en anar a fer música, la Cristina ens va donar la flauta. Ens feia molta il.lusió tocar la flauta i ens va agradar molt.
  (notícia escrita pel Marc)
  (…) A 4t és el moment en que a l'escola ens donen la flauta i comencem a tocar-la. La Cristina mestra de música ens va explicar com es feia. La Julia i jo li vam demanar si el dimecres vinent podríem tocar una cançó amb la flauta i ens va dir que sí.
  (notícia escrita per la Maria Moraño)
  (…) Ens l'han donat perquè aprenguem a tocar-la, i així a sisè podrem tocar una cançó pel concert de Nadal. Vam fer un bot d'alegria!!!
  (notícia escrita per la Julia)
  Publicat per Els Pins a 7:00 Cap comentari:
  Anem a veure com es juga un partit de Korfball
  El dijous 18 d'octubre els nens i nenes de 4t i 6è vam anar a veure un partit de Korfball. I quan vam arribar al poliesportiu, van venir els monitors i ens vam presentar. Ens van demanar que féssim sis grups de set persones cada un, i vam aprendre a llençar la pilota a la cistella de Korfball.
  Després vam veure un partit de Korfball entre els equips de Catalunya i Hong-Kong. Nosaltres estàvem de la part de Catalunya. Al final va guanyar l'equip de Catalunya.
  Els monitors ens van dir si ens volíem fer una foto amb els jugadors de Catalunya. Ens la vam fer i després tots els vam fer una abraçada i vam notar que estaven molt suats després de fer tant esforç.
  Quan vam arribar a l'escola, la Vanesa mestra d'educació física ens va donar unes entrades per veure les finals del campionat, i també una butlleta per si ens animem i ens apuntem a jugar a Korfball.
  (notícia escrita pel Rubén, pel Yaidel i pel Marc)
  Publicat per Els Pins a 6:57 Cap comentari:
  Ensenyem a separar les deixalles als nens i nenes de primer
  Un cop començat el curs, els nens i nenes de 4t vam rebre un encàrrec: ensenyar als nens i nenes de primer a separar bé les deixalles de l'esmorzar: la matèria orgànica, el paper, els tetrabrics, el paper de plata, el plàstic i les restes.
  Cada un dels alumnes de primer tenia un encarregat d'ensenyar-li, que eren un o dos nens i nenes de quart. Es trobaven 5 minuts abans de ser l'hora de sortir el pati. Els de 4t feien preguntes i ells responien. Els de 4t estan segurs que ara, quan ells sols vagin a tirar la brossa, sabran on va cada cosa.
  (notícia escrita per la Claudia)
  Publicat per Els Pins a 6:56 Cap comentari:
  Ja som molts els qui portem embolcalls reutilitzables!
  Ja són molts els nens i nenes de 4t que porten l'esmorzar dins una carmanyola, o bé dins una bossa de roba, o bé porten fruita. La veritat és que les mestres estem molt contentes d'aquesta col.laboració, i els nens i nenes es senten orgullosos de fer-ho així de bé. Sabem que els recursos del nostre estimat planeta són finits, no els tindrem per sempre, i per això és important poder fer servir les coses més d'una vegada, i no utilitzar embolcalls d'un sol ús, com el paper d'alumini o el film de plàstic.
  (notícia escrita per la mestra)
  Publicat per Els Pins a 6:49 Cap comentari:
  El Bruno ha portat una maqueta de la seva habitació
  Sabeu que quan fem plàstica farem una maqueta de la nostra habitació? Ens fa molta il.lusió i de moment ja hem fet el llistat amb tot el material que necessitarem: cartró, cartolina, escuradents, llanes, paper d'alumini,… Una pila de coses!
  El Bruno s'ha avançat i a casa amb els pares ha fet una maqueta molt xula. Aquí en teniu la mostra:
  Publicat per Els Pins a 6:38 Cap comentari:
  Fem una prova per mesurar els batecs del cor
  A finals de setembre, un dia després de l'hora del pati, els nens i nenes de 4t vam fer una provsa per mesurar els batecs del cor en un minut. Per investigar si el cor va més ràpid o més lent després de córrer, vam fer servir un cronòmetre i vam prendre les mesures a l'aula (batecs en estat de repòs) i a la rotonda de davant l'escola, un cop vam fer tres voltes corrent (batecs després de fer exercici físic). Al final vam arribar a la conclusió que el cor batega més ràpid després de fer exercici físic.
  (notícia escrita conjuntament entre tots els nens i nenes del grup)
  COMENCEM A TREBALLAR L'HORT
  El dimecres 3 d'octubre vam començar a anar a l'hort i vam estudiar les eines.
  Tenim molta feina! Hem de treure tot el que està sec, preparar la terra, plantar i cuidar-lo.
  Ja us anirem informant, de moment mireu les fotos que ens va fer la M.Carmen.
  Publicat per Els Pins a 6:38 1 comentari:
  VISITA A LA GENT GRAN
  Dilluns dia 1 d'octubre la gent de tercer i sisè vam visitar a la gent gran. A l'escola, abans d'anar, vam fer un mandala i al darrera vam escriure una nota. Quan vam arribar els hi vam regalar.
  Vam ballar una dansa, els de sisè van cantar una cançó i dues avies ens van recitar poemes. Després vam haver d'escollir algun avi o àvia per jugar al dòmino, a les cartes...
  FEM CONFERÈNCIES
  A tercer hem començat a fer conferències. La primera conferència va ser la de la Marta que ens va parlar del capibara. També ens han fet sobre la fórmula 1, els planetes, les matemàtiques i el Bulli, un restaurant.
  Mireu les fotos en aquests enllaços del Picasa!
  Som la classe de tercer i ens diem marcians i marcianes. La capitana de la nau espacial és la Virginia que ens portarà, entre altres coses, a conèixer l'Univers: Com es va formar? Hi ha més vida? Trobarem aigua?...